**গুলফাম খান** (হিন্দি: गुलफाम खान;;জন্ম: ৬ই জুন ১৯৭৫) হলেন একজন ভারতীয় টেলিভিশন এবং চলচ্চিত্র অভিনেত্রী, যিনি ভারতীয় টেলিভিশন এবং হিন্দি চলচ্চিত্রে কাজ করে থাকেন। তিনি বেশ কয়েকটি টেলিভিশন ধারাবাহিকে ভিন্ন ভিন্ন চরিত্রে অভিনয় করেছেন। তিনি বর্তমানে সনি সাবে প্রচারিত জনপ্রিয় টেলিভিশন ধারাবাহিক *আলাদীন - নাম তো সুনা হোগা*-এ আলাদীনের খালা নাজনীনের চরিত্রে অভিনয় করছেন।

প্রারম্ভিক জীবন
---------------

গুলফাম খান ১৯৭৫ সালের ৬ই জুন তারিখে ভারতের মহারাষ্ট্রের মুম্বইয়ে জন্মগ্রহণ করেছেন। তিনি এক পাঠান পিতামাতার কন্যা। তাঁর পূর্বপুরুষ ব্রিটিশ আমল হতেই বোম্বে-তে বসবাস করেন। তিনি এক পরিবারে চার ভাইবোনের সাথে তাঁর শৈশব অতিবাহিত করেছেন। তিনি জুহুর সিলভার বিচ হাই স্কুল হতে স্কুল জীবনের পড়াশোনা সম্পন্ন করেছেন এবং পরে মুম্বইয়ের তোলানি কলেজ অফ কমার্স থেকে স্নাতক সম্পন্ন করেছেন।

গুলফাম খানের পরিবার পাঞ্জাবের তরন তারন জেলা থেকে আগত। তাঁর ঠাকুরদা (যিনি একজন ভূমি বিকাশকারী) ১৯২০-এর দশকে ভারত বিভাজনের আগে সেখানে চলে এসেছিলেন। তাঁর বাবা একজন ব্যবসায়ী ছিলেন এবং মা ছিলেন গৃহিণী। গুলফাম এই শিল্পজগতে একজন টেক জাঙ্কি (কারিগরী দ্রব্য সংগ্রহকারী) হিসাবে পরিচিত। এছাড়াও তিনি চিত্রকর্মেও বেশ আগ্রহী।

পেশা
----

২০০৩ সালে টেলিভিশন ধারাবাহিক *লিপস্টিক-*এ গুড্ডি নামে একটি চরিত্রে অভিনয়ের মাধ্যমে গুলফাম খান অভিনয় জগতে প্রবেশ করেন। তিনি মুম্বই চলচ্চিত্র জগতের সুপরিচিত প্রতিষ্ঠানগুলোর অধীনে এবং বেশ কয়েকটি টেলিভিশন ধারাবাহিক এবং চলচ্চিত্রের জন্য একাধিক প্রযোজক ও পরিচালকের সাথে কাজ করেছেন। তিনি আমির খান অভিনীত *তালাশ* নামক একটি হিন্দি চলচ্চিত্রে অভিনয়ের জন্য প্রস্তাব পেয়েছিলেন, যা তিনি গ্রহণ করেছিলেন। পর্দায় অবদানের পাশাপাশি গুলফাম খান ২০০৭ সালে চিত্রনাট্য রচনা শুরু করেছিলেন। গুলফাম জেনিফার লিঞ্চের সাথে হেস সহ বেশ কয়েকটি চলচ্চিত্রের চিত্রনাট্য সহ রচনা করেছেন। গুলফাম সনি এন্টারটেইনমেন্ট টেলিভিশনের জন্য কমেডি সার্কাস ২য় আসরের রচয়িতা হিসেবে কাজ করেছেন। অতঃপর গুলফাম জাতীয় পুরস্কারপ্রাপ্ত পরিচালক নাগেশ কুকুনুর-এর পরবর্তী চলচ্চিত্র *লক্ষ্মী*-এ কাজ করছেন, যা বেশ কয়েকটি চলচ্চিত্র উৎসবে মনোনয়নের জন্য প্রেরণ করা হয়েছিল। ২০১৩ সালে জুন মাসে, গুলফাম লাইফ ওকে চ্যানেলে প্রচারিত জনপ্রিয় টেলিভিশন ধারাবাহিক *সাবধান ইন্ডিয়া*-এর একটি পর্বে অভিনয় করেছেন। ২০১৮ সাল থেকে, গুলফাম সনি সাবে প্রচারিত জনপ্রিয় টেলিভিশন ধারাবাহিক *আলাদীন - নাম তো সুনা হোগা*-এ অভিনয় করছেন, যেখানে তিনি নাজনীন (আলাদীনের খালা) নামক একটি নেতিবাচক চরিত্রে অভিনয় করছেন।

তথ্যসূত্র
---------

1. ↑  "Times Of India News: Gulfam Khan bags Mrs.Kaushik Ki Paanch Bahuein"। Times Of India। ২০১৩-১২-১৪ তারিখে মূল থেকে আর্কাইভ করা। সংগ্রহের তারিখ ২০১৩-০৩-১৩।
2. ↑  "News: Gulfam Khan claims she bought the first iPhone 5 in India even before Salman Khan"। TellyChakkar.com News। ২০১২-১০-১১ তারিখে মূল থেকে আর্কাইভ করা। সংগ্রহের তারিখ ২০১৩-০৩-১৩।
3. ↑  "Gulfam Khan is a tech junkie"। Times Of India News। ২০১৩-১০-০৮ তারিখে মূল থেকে আর্কাইভ করা। সংগ্রহের তারিখ ২০১৩-১২-০৮।
4. ↑  "News: Mumbai Film Industry"। Times Of India News। সংগ্রহের তারিখ ২০১৩-০৩-১৪।
5. ↑  "IMDB News: An actor's life is easy: Gulfam Khan"। IMDB News। সংগ্রহের তারিখ ২০১৩-০৩-২৫।
6. ↑  "Times Of India News: Actress Gulfam Khan in Reema Kagti's movie Talaash"। Times Of India। সংগ্রহের তারিখ ২০১৩-০৩-১৩। [*স্থায়ীভাবে অকার্যকর সংযোগ*]
7. ↑  "Talaash The Movie: Cast and Crew"। IMDb। সংগ্রহের তারিখ ২০১৩-০৩-২৬।
8. ↑  "HISS: The movie"। IMDB। সংগ্রহের তারিখ ২০১৩-০৫-০৯।
9. ↑  "Laxmi by Nagesh Kukunoor"। ৩০ জুন ২০১৩ তারিখে মূল থেকে আর্কাইভ করা। সংগ্রহের তারিখ ২০১৩-০৬-০৮।
10. ↑  "IMDb: Nagesh Kukunoor"। IMDB। সংগ্রহের তারিখ ২০১৩-০৬-০৮।
11. ↑  "Gulfam Khan Join the Team of Laado 2"। Laado2.Com। ২০১৭-১০-২৬ তারিখে মূল থেকে আর্কাইভ করা। সংগ্রহের তারিখ ২০১৭-১০-২৬।

বহিঃসংযোগ
---------

* ইন্টারনেট মুভি ডেটাবেজে গুলফাম খান (ইংরেজি)